
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 211 

5 Μαρτίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται στην Καβάλα και επί των οδών Μιαούλη 1 και 
Εκάβης γωνία, φερομένου ως ιδιοκτησίας Δημητρί- 
ου Λαζαρίδη και καθορισμός ειδικών όρων και πε¬ 


ριορισμών δόμησης. 1 

Κίνηση διαδικασίας σύνταξης Γενικού Πολεοδομικού 

Σχεδίου Δήμου Γιαννιτσών Ν. Πέλλας. 2 

Κίνηση διαδικασίας σύνταξης Γενικού Πολεοδομικού 

Σχεδίου Δήμου Κατερίνης Ν. Πιερίας. 3 

Κήρυξη αναδασωτέας έκτασης 41,700 στρεμμάτων, 
στη θέση «Μοναστηρόρεμα» οικισμού Χωματερού 
Δημοτικού διαμερίσματος Φαλάνθης, Δήμου Κο¬ 
ρώνης, Νομού Μεσσηνίας. 4 


ΑΠΟΦΑΣΕΙ Σ 

Αριθ. 7118/2003 (1) 

Χαρακτηρισμός ως διατηρητέου του κτιρίου που βρίσκεται 
στην Καβάλα και επίτων οδών Μιαούλη 1 καιΕκάβηςγω- 
νία, φερομένου ως ιδιοκτησίας Δημητρίου Λαζαρίδη και 
καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

Του Ν. 1577/1985 (Φ.Ε.Κ. 210 Α') «Γενικός Οικοδομικός 
Κανονισμός» και ειδικότερα του άρθρου 4 αυτού, όπως το 
άρθρο αυτό τροποποιήθηκε με το Ν. 1772/1988 (ΦΕΚ Α' 
91), συμπληρώθηκε με το άρθρο 22 του Ν. 2300/1995 
(ΦΕΚ Α' 69) και αντικαταστάθηκε με το άρθρο 3 του Ν. 
2831/2000 (ΦΕΚ Α' 140), «τροποποίηση των διατάξεων 
του Ν. 1577/1985 «Γενικός Οικοδομικός Κανονισμός» και 
άλλες πολεοδομικές διατάξεις». 

Του Π.Δ. 358/1986 (Φ.Ε.Κ. Α' 158) «Καθορισμός αρμο¬ 
διοτήτων Υπουργείου Βόρειας Ελλάδας και ειδικότερα 
του άρθρου 2 παρ. δ (αα ), που αναφέρονται στο χαρα¬ 
κτηρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 


Του Π.Δ. 331/2001 (ΦΕΚ Α' 221) «Οργανισμός του 
Υπουργείου Μακεδονίας - Θράκης». 

Του άρθρου Α'29 του Ν. 1558/1985 «Κυβέρνηση και Κυ¬ 
βερνητικά Όργανα» (Α' 137) που προστέθηκε με το άρθρο 
27 του Ν. 2081/1992 (Α' 154) και αντικαταστάθηκε με την 
παρ. 2 ατού άρθρου 1 του Ν. 2469/1997 (Α'38). 

2. Την απόφαση Υ. 704/19.8.1988 (Φ.Ε.Κ. 575 Β') του 
Πρωθυπουργού, για τη μετονομασίατου Υπουργείου Βό¬ 
ρειας Ελλάδας σε Υπουργείο Μακεδονίας Θράκης. 

3. Την από 25.9.2003 αιτιολογική έκθεση της Δ/νσης 
Κοινωνικής - Πολιτιστικής Ανάπτυξης και Επικοινωνίας 
του Υ.ΜΑ.Θ. 

4. Την από 7.10.2003 (αριθ. πρωτ. Υ.ΜΑ.Θ. 7118/ 
13.10.2003 απάντηση του ιδιοκτήτου του υπόψη κτιρίου, 
αποφασίζουμε: 

1. Χαρακτηρίζουμε ως διατηρητέο το κτίριο στη Καβά¬ 
λα και επί των οδών Μιαούλη 1 και Εκάβης γωνία, φερό- 
μενο ως ιδιοκτησίας Δημητρίου Λαζαρίδη όπως φαίνεται 
στο συνημμένο τοπογραφικό διάγραμμα, σε κλίμακα 
1:500, που θεωρήθηκε από τη Δ/νση Κοινωνικής - Πολιτι¬ 
στικής Ανάπτυξης και Επικοινωνίας του Υ.ΜΑ.Θ., και που 
σε αντίτυπό του δημοσιεύεται με την απόφαση αυτή, για 
τους παρακάτω κυρίως λόγους: 

- Πρόκειται για χαρακτηριστικό αστικό δείγμα της Μα¬ 
κεδονικής αρχιτεκτονικής, με νεοκλασσικές επιρροές και 
αποτελεί παραδοσιακό αρχιτεκτόνημα. 

- Συνδέεται με την ιστορική φάση της πόλης της Καβά¬ 
λας (κτίσματων μέσων του 19ου αιώνα). 

- Αποτελεί ένα ιδιαίτερα αξιόλογο σύνολο ομοειδών κτι¬ 
ρίων, ένα πολύ ενδιαφέρον ανάπτυγμα όψεων, μία οπτική 
συνέχεια και συνοχή, συμβάλλοντας στην ανάδειξη της ει¬ 
κόνας του αστικού τοπίου. 

- Αποτελεί σημείο αναφοράς και προσανατολισμού από 
πολεοδομικής απόψεως. 

- Πρόκειται για αξιόλογο κτίριο με έμφαση στα αισθητι¬ 
κά, μορφολογικά και τυπολογικά χαρακτηριστικά. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείωντου. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου, εφ’ όσον δεν αλλοιώνεται ο γενικός αρ¬ 
χιτεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι- 

τρέπεται μόνο η τοποθέτηση επιγραφών μικρών διαστά¬ 
σεων στην ελληνική γλώσσα, που να πληροφορούν για τη 
χρήση των χώρωντου κτιρίου. 

5. Για οποιαδήποτε επέμβαση στο εσωτερικό και εξωτε¬ 
ρικό του διατηρητέου κτιρίου, όπως και για την τοποθέ¬ 
τηση επιγραφών, απαιτείται έλεγχος της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ) και 
έγκριση της Δ/νσης Κοινωνικής - Πολιτιστικής Ανάπτυξης 
και Επικοινωνίας του Υπουργείου Μακεδονίας - Θράκης. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 


άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

7. Κάλυψη δαπάνης: Από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προϋ¬ 
πολογισμού ή του προϋπολογισμού του οικείου Ο.Τ.Α. 

8. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Φεβρουάριου 2004 

Ο ΥΠΟΥΡΓΟΣ 

ΧΑΡΑΛΑΜΠΟΣ ΚΑΣΤΑΝΙΔΗΣ 



ΑΠΟΣΠΑΣΜΑ ΕΓΚΕΚΡΙΜΜΕΝΟΥ ΣΧΕΔΙΟΥ ΠΟΛΕΩΣ ( 1980-85 ) 

Αριθ. 936 (2) 

Κίνηση διαδικασίας σύνταξης Γενικού Πολεοδομικού 
Σχεδίου Δήμου Γιαννιτσών Ν. Πέλλας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υττ’ όψη: 

1. Τις διατάξεις του αρθ. 3, παρ.1 του Ν. 1337/83 «Επέ¬ 
κταση τωνπολεοδομικώνσχεδίων, οικιστική ανάπτυξη και 
σχετικές ρυθμίσεις» (ΦΕΚ 33 Α'). 

2. Τις διατάξεις του αρθ. 4, παρ. ΙΟτου Ν. 2508/97 (ΦΕΚ 
124 Α'/13.6.97) «Βιώσιμη οικιστική ανάπτυξη των πόλεων 
και οικισμών της χώρας και άλλες διατάξεις». 

3. Τις διατάξειςτου αρθ. 29του Ν. 1558/85 «Κυβέρνηση 
και κυβερνητικά όργανα» (ΦΕΚ 137 Α'), όπως αυτό προ¬ 
στέθηκε με το αρθ. 27 του Ν. 2081/1992 (ΦΕΚ 154 Α') και 
αντικαταστάθηκε μετηνπαρ. 2ατου αρθ. 1 του Ν. 2469/97 
(ΦΕΚ38 Α'). 

4. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (ΦΕΚ 107 Α'). 


5. Την 322/2003 απόφαση του Δημοτικού Συμβουλίου 
Γ ιαννιτσών. 

6. Το γεγονός ότι από τις κανονιστικές διατάξεις της 
Απόφασης αυτής δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., απο¬ 
φασίζουμε: 

1. Την κίνηση της διαδικασίας σύνταξης του Γενικού 
Πολεοδομικού Σχεδίου του Δήμου Γ ιαννιτσών Ν. Πέλλας 
για το σύνολο της εδαφικής περιφέρειας του ανωτέρω 
Δήμου, τα όρια του οποίου φαίνονται με κόκκινη γραμμή 
(και διαγράμμιση) στο σχετικό διάγραμμα κλίμακας 
1:200.000, που θεωρήθηκε από τον Προϊστάμενο της ΔΙ- 
ΠΕΧΩ ΚΜ, αντίγραφοτου οποίου σε φωτοσμίκρυνση δη¬ 
μοσιεύεται με την παρούσα απόφαση. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 19 Φεβρουάριου 2004 

Ο Γενικός Γραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

Αριθ. 894 (3) 

Κίνηση διαδικασίας σύνταξης Γενικού Πολεοδομικού 
Σχεδίου Δήμου Κατερίνης Ν. Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπ’ όψη: 

1. Τις διατάξεις του αρθ. 3, παρ. 1 του Ν. 1337/83 «Επέ¬ 
κταση τωνπολεοδομικώνσχεδίων, οικιστική ανάπτυξη και 
σχετικές ρυθμίσεις» (ΦΕΚ 33 Α'). 

2. Τις διατάξεις του αρθ. 4, παρ. ΙΟτου Ν. 2508/97 (ΦΕΚ 
124 Α'/13.6.97) «Βιώσιμη οικιστική ανάπτυξη των πόλεων 
και οικισμών της χώρας και άλλες διατάξεις». 

3. Τις διατάξειςτου αρθ. 29του Ν. 1558/85 «Κυβέρνηση 
και κυβερνητικά όργανα» (ΦΕΚ 137 Α'), όπως αυτό προ¬ 
στέθηκε με το αρθ. 27 του Ν. 2081/1992 (ΦΕΚ 154 Α') και 
αντικαταστάθηκε μετηνπαρ. 2ατου αρθ. 1 του Ν. 2469/97 
(ΦΕΚ38 Α'). 

4. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (ΦΕΚ 107 Α'). 

5. Την 167722/15.9.2003 απόφαση Γενικού Γραμματέα 
ΥΠΕΧΩΔΕ περί χρηματοδότησης της μελέτης Γενικού 


Πολεοδομικού Σχεδίου Δήμου Κατερίνης Ν. Πιερίας από 
το Ε.Π. «Περιβάλλον». 

6. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., απο¬ 
φασίζουμε: 

1. Την κίνηση της διαδικασίας σύνταξης του Γενικού 
Πολεοδομικού Σχεδίου του Δήμου Κατερίνης Ν. Πιερίας 
για το σύνολο της εδαφικής περιφέρειας του ανωτέρω 
δήμου, τα όρια του οποίου φαίνονται με κόκκινη γραμμή 
(και διαγράμμιση) στο σχετικό διάγραμμα κλίμακας 
1:200.000, που θεωρήθηκε από τον Προϊστάμενο της ΔΙ- 
ΠΕΧΩ ΚΜ, αντίγραφοτου οποίου σε φωτοσμίκρυνση δη¬ 
μοσιεύεται με την παρούσα απόφαση. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 19 Φεβρουάριου 2004 

Ο Γενικός Γραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

Αριθ. 724 (4) 

Κήρυξη αναδασωτέας έκτασης 41,700 στρεμμάτων, στη 
θέση «Μοναστηρόρεμα» οικισμού Χωματερού Δημοτι¬ 
κού διαμερίσματος Φαλάνθης, Δήμου Κορώνης, Νο¬ 
μού Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις δ/ξεις του Π.Δ. 51/87 «Καθορισμός των Περιφε¬ 
ρειών της Χώρας για το σχεδίασμά κ.λ,π. της περιφερεια¬ 
κής Ανάπτυξης». 

2. Τις δ/ξεις των άρθρων 1 παρ. 1 και 2,2 παρ. 1 εδ. δ', 5 
παρ. ΒΒ, 6 παρ. 7 και 7 παρ. 2 του Ν. 2 503/97 «Διοίκηση, 
Οργάνωση, Στελέχωσητης Περιφέρειας κ.λ,π.». 

3. Τις δ/ξεις των άρθρων 24 παρ. 1 και 117 παρ. 3 του Συ¬ 
ντάγματος. 

4. Τις δ/ξειςτου Ν. 998/79 «περί προστασίας των δασών 
κ,λ.π.» και ειδικότερα: 

α) του άρθρου 41 παρ. 1 β) του άρθρου 38 παρ. 1. 

5. Τις δ/γές του Υπουργείου Γεωργίας: 

α) 160417/1180/8.7.80 β) 182447/3049/24.9.80. 

6. Την 774/4.2.2004 πρόταση του Δασαρχείου Καλαμά¬ 
τας περί κηρύξεως αναδασωτέας, της αναφερομένης 
στο θέμα έκτασης, αποφασίζουμε: 

Κηρύσσουμε αναδασωτέα, με σκοπό την προστασία για 
την επαναδημιουργίατης δασικής βλάστησης αποτελού- 
μενης από πουρνάρια, σχίνα και ασφάλαχτρα που κατα¬ 


στράφηκε από πυρκαγιά στις 9.11.2003 την δημόσια δα¬ 
σική έκταση, εμβαδού σαράντα ενός στρεμμάτων και 
επτακοσίων τετραγωνικών μέτρων (41,700 στρ.) που βρί¬ 
σκεται στη θέση «Μοναστηρόρεμα» περιοχής οικισμού 
Χωματερού Δημοτικού διαμερίσματος Φαλάνθης, Δήμου 
Κορώνης του Νομού Μεσσηνίας προσδιορίζεται από τα 
στοιχεία ως εξής: 1,2,3,4, 5, 6, 7, 8, 9,10,11,11,12,13, 
14, 15, 16, 17, 18, 19, 20, 21,22, 23, 24, 25, 26, 27, 28, 29, 
30,31,32,33,34, 1 και όρια: 

Ανατολικά: Δημόσια δασική έκταση. 

Δυτικά: Δημόσια δασική έκταση. 

Βόρεια: Δημόσια δασική έκταση. 

Νότια: Δημόσια δασική έκταση, νεόφυτος ελαιώνας 
αγνώστου και αγροτική οδός πέραν της οποίας ελαιώνας 
αγνώστου. 

Όπως φαίνεται στο συνημμένο διάγραμμα κλίμακας 
1:2.000 που συντάχθηκε από τον Δασοπόνο του Δασαρ¬ 
χείου Καλαμάτας Βασίλειο Κυριακόπουλο και εντοπίζεται 
στο απόσπασμα Φ.Χ. «Κορώνη» κλίμακας 1:50.000 και 
αποτελεί αναπόσπαστο μέρος της απόφασης αυτής. 
Προβλέπεται φυσική αναγέννηση της δασικής βλάστη¬ 
σης που καταστράφηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 27 Φεβρουάριου 2004 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-ΙϋϊΑλΗ.ρ-' Ι&ΜΜΟΤ- ΧΑΜέΡνΑΜΑΤΟ'Χ, φΑΛΑΛ^ΗΙ -ΤΤοΥ Λτ>ί- 9-Ή-03. 


^'^υοι£■» Α · 2.000 

ί.,Ζ,% - 32 , 33 , 3 μ ( 1 - 
- ΜΙ,'ϊ ίε/γ* 

